5. ΑΝΑΓΚ. ΝΟΜΟΣ υπ’ αριθ. 761 της 27 Ιουν./6 Ιουλ. 1937 Περί συμπληρώσεως της νομοθεσίας της Δημοσίας και Ιδιοσυντηρήτου Σιβιτανιδείου Σχολής Τεχνών και Επαγγελμάτων. ΄Αρθρ.1.-(Τροποποιείται το εδάφ. 2 του άρθρου 1 Δ/τος 22 Ιουν. 1927). ΄Αρθρ.9.-Δι’ εφ’ άπαξ Β.Δ/τος εκδιδομένου προτάσει του Υπουργού της Εθνικής Οικονομίας, επιτρέπεται η κωδικοποίησις εις ενιαίον κείμενον των εν εδαφ. 2 του άρθρ. 4 του παρόντος αναφερομένων εν ισχύϊ διατάξεων και του παρόντος, επιφερομένης πάσης αναγκαίας μεταβολής εις την σειράν των άρθρων, εδαφίων και παραγράφων. Πάσα διάταξις, γενική ή ειδική, αμέσως ή εμμέσως αντικειμένη προς τας διατάξεις του παρόντος, καταργείται. Η ισχύς του παρόντος άρχεται από της δημοσιεύσεώς του εις την Εφημ. Κυβερνήσεως. ΄Αρθρ.2.-1.Επιτρέπεται όπως η Σιβιτανίδειος Σχολή εκπληροί και τον εκπαιδευτικόν σκοπόν του καταρτισμού και προπαρασκευής κατωτέρων στελεχών (τεχνιτών, αρχιτεχνιτών κλπ.) αναλόγως των υπαρχουσών εκπαιδευτικών αναγκών της Εθνικής Αμύνης της Χώρας, καθοριζομένων δια Β.Δ/των εκδιδομένων εκάστοτε προτάσει του Υπουργού της Εθνικής Οικονομίας και του αρμοδίου Υπουργού, μετά προηγουμένην, σύμφωνον γνώμην του Διοικητικού Συμβουλίου της Σχολής. Εν τοις εκάστοτε εκδιδομένοις Β.Δ/σιν ορίζεται το έργον και ο τρόπος της χρησιμοποιήσεως της Σχολής δια τον ανωτέρω σκοπόν, το περιεχόμενον της διδασκαλίας και πάσα διοικητική, εκπαιδευτική, οικονομική και διαχειριστική λεπτομέρεια. 2.Επίσης εν τω ανωτέρω Δ/τι καθορίζονται, παρισταμένης ανάγκης και η στρατολογική ή στρατιωτική κατάστασις των δια τα στελέχη της Εθνικής Αμύνης προοριζομένων. Εξεδόθη το Β.Δ. 11 Αυγ./10 Σεπτ. 1938 περί ειδικού καταρτισμού εν τη Σιβιτανιδείω Σχολή μαθητών αυτής προς κατάταξιν εν τη Β. Αεροπορία ως μονίμων κατωτέρων στελεχών και Β.Δ. 16/19 Φεβρ. 1941 περί συμπληρωματικής στοιχειώδους τεχνικής εκπαιδεύσεως στρατευσίμων τεχνιτών εν τη Σιβιτανιδείω Σχολή. ΄Αρθρ.3.-(Τροποποιείται το άρθρ. 2 του Δ/τος 22 Ιουν. 1927) ΄Αρθρ.4.-1.Αι περιπτ. 5, 6, 7, 8, 9 και 10 πλην της δευτέρας περιόδου αυτής διατηρουμένης εν ισχύϊ, της παρ. γ΄ ως και αι παρ. δ΄ και ε΄ του άρθρ. 4 του αυτού, ως εν τοις προηγουμένοις άρθροις, Δ/τος (συστατικός της Σχολής Νόμος) καταργούνται. 2.(Προστίθενται παράγραφοι εις το αυτό άρθρ. 4). 3.Το εδάφ. 3 του άρθρ. 5 και τα εδάφ. 3, 4 και 5 του άρθρ. 6 του αυτού, εν τοις προηγουμένοις άρθροις, Δ/τος (συστατικού της Σχολής Νόμου) καταργούνται. ΄Αρθρ.5.-1.Η Σιβιτανίδειος Σχολή συντηρείται: α)Εκ της ιδίας αυτής περιουσίας (περιελθούσης εκ της αφεθείσης περιουσίας του ομογενούς Βασιλείου Σιβιτανίδου προς το Ελληνικόν Δημόσιον, ως κληρονόμου, και εκχωρησθείσης παρ’ αυτού εις το Νομικόν Πρόσωπον της Σχολής). β)«Εξ ειδικών εισφορών των Α) (Εμποροβιομηχανικών, Επαγγελματικών και Βιοτεχνικών Επιμελητηρίων) του Τεχνικού Επιμελητηρίου της Ελλάδος και του Συνδέσμου των Ελλήνων Βιομηχάνων. Β)Της Γενικής Συνομοσπονδίας των Εργατών της Ελλάδος. (Γ)Του Ιδρύματος των Κοινωνικών Ασφαλίσεων και Δ)Των υφ’ οιονδήποτε τίτλον Οργανισμών, Ταμείων και Ιδρυμάτων Κοινωνικής Ασφαλίσεως, των παρεχόντων κυρίαν ή επικουρικήν ασφάλισιν εις Εργοδότας, Επαγγελματίας και Βιοτέχνας και εις εργατοτεχνίτας των Δομικών και Διακοσμητικών Επαγγελμάτων και της Βιοτεχνίας και Βιομηχανίας)». Το εδάφ. β΄ αντικατεστάθη ως άνω δια της παρ. 1 άρθρ. 1 Ν.Δ. 2168/1952, ούτινος βλ. και παρ. 2. Η εισφορά των Ασφαλιστικών Οργανισμών και Ταμείων κατηργήθη δια του Β.Δ. 16 Μαρτ./ 1 Ιουν. 1954. Η εισφορά των (Εμποροβιομηχανικών, Επαγγελματικών και Βιοτεχνικών) Επιμελητηρίων, κατηργήθη αναδρομικώς δια του άρθρου 1 Ν.Δ. 867/1971 (ΦΕΚ Α΄ 79). Βλ. τόμ. 14 σελ. 82,20 γ)Εξ υπέρ αυτής δωρεών, κληρονομιών, κληροδοσιών και λοιπών πράξεων ελευθεριότητος. δ)Εκ των εσόδων των προερχομένων εκ της διαθέσεως των αναγκαίως και απαραιτήτως, λόγω της μορφώσεως των μαθητών της, παραγομένων προϊόντων και έργων τέχνης εν τοις εργοστασίοις, εργαστηρίοις και εργοταξίοις αυτής, και εκ των εισπραττομένων δικαιωμάτων προερχομένων εκ των αναλαμβανομένων εργασιών ταύτης. ε)Εκ των εισπραττομένων παρά των μαθητών της δικαιωμάτων λόγω χρήσεως εργαλείων και υλικών, τροφείων και διδάκτρων, και ς)Εξ ετησίας επιχορηγήσεως του Κράτους εις βάρος του προϋπολογισμού του Υπουργείου Εθνικής Οικονομίας ή και ομοίας εις βάρος ετέρων Υπουργείων, ήτις δύναται να παρέχηται καθοριζομένη δι’ αποφάσεως του Υπουργικού Συμβουλίου. 2.Πάσα απαίτησις της Σχολής καθ’ οιουδήποτε βεβαιούται και εισπράττεται κατά τας διατάξεις των Νόμων περί εισπράξεως των δημοσίων εσόδων. ΄Αρθρ.6.-Η αληθής έννοια του εδαφ. 3 του  άρθρ. 54 του από 25 Ιαν. 1936 Β.Δ/τος «περί καθορισμού της βαθμολογικής και μισθολογικής κλίμακος κλπ. των υπαλλήλων της Δημοσίας     Ιδιοσυντηρήτου     Σιβιτανιδείου     Σχολής Σελ. 507 Σιβιτανίδειος Σχολή 32.Ε.ε.4-5 Τεχνών και Επαγγελμάτων» είναι ότι, από της, κατά τας διατάξεις του αυτού Δ/τος, εντάξεως των τακτικώς διατηρουμένων υπαλλήλων της Σχολής, καταργείται έκτοτε δι’ αυτούς το οργανικόν επίδομα το προβλεπόμενον εν εδαφ. 4 του άρθρ. 42 του από 28 Ιουν. 1928 Δ/τος «περί οργανισμού της λειτουργίας της Σιβιτανιδείου Σχολής Τεχνών και επαγγελμάτων». ΄Αρθρ.7.-1.Επιτρέπεται όπως προς αύξησιν του πεδίου των πρακτικών εφαρμογών των μαθητών και προς πληρεστέραν τεχνικήν και επαγγελματικήν κατάρτισιν και απόδοσιν αυτών, αναλαμβάνωνται εκτελέσεις εργασιών επιτρεπομένης άμα προς τον σκοπόν τούτον της συστάσεως και λειτουργίας παραρτημάτων ή υποκαταστημάτων της Σχολής μετά των αναγκαίων εργοστασίων, εργαστηρίων και εργοταξίων. Εν τη εκτελέσει των εργασιών τούτων, καθώς και παντός έργου ή εργασίας εκτελουμένης παρ’ αυτής, η σχολή και το νομικόν πρόσωπον ταύτης δεν χαρακτηρίζεται ως εργοδότης έναντι των μαθητών αυτής και άπαντος του προσωπικού της, τακτικού, εκτάκτου, ή προσωρινού, πλην των προσλαμβανομένων ελευθέρων τεχνιτών, εργατών, ή άλλων μισθωτών προσώπων, μη εχόντων την ιδιότητα του υπαλλήλου της σχολής. 2.Η σχολή, δια την περίπτωσιν της επελεύσεως εργατικού ατυχήματος εις μαθητήν ή υπάλληλον αυτής και πάντα εν γένει εργαζόμενον ή υπηρετούντα εν αυτή, υποχρεούται να μεριμνά, εφ’ όσον δεν προβλέπεται η ασφάλισις αυτών εν τω Ιδρύματι των Κοινωνικών Ασφαλίσεων, συμφώνως προς τας διατάξεις της ισχυούσης περί αυτού νομοθεσίας, και εφ’ όσον οι μαθηταί της σχολής δεν ήθελον χαρακτηρισθή μαθητευόμενοι τεχνίται, δια την ασφάλισιν αυτών είτε εν τω ανωτέρω ιδρύματι, εάν τούτο είναι επιτρεπτόν, είτε εις ιδιωτικάς ασφαλιστικάς εταιρείας, οπότε ουδεμίαν υπέχει ευθύνην η διοίκησις και το νομικόν πρόσωπον της σχολής προς ανάλογον αποζημίωσιν κατά τας διατάξεις του Νόμ. 551, του παθόντος ή των εκ τούτων δυνάμει των ανωτέρω νόμων ελκόντων δικαιώματα δικαιουμένων μόνον εις απόληψιν της αποζημιώσεως συμφώνως προς την συνομολογουμένην υποχρεωτικήν ασφάλισιν προς ασφαλιστικάς εταιρίας, βάσει των παρά της νομοθεσίας της σχολής οριζομένων. ΄Αρθρ.8.-Επιτρέπεται όπως δι’ αποφάσεων του διοικητικού συμβουλίου της Σιβιτανιδείου Σχολής εκποιώνται, μετά ή άνευ δημοπρασίας, προς όφελος ταύτης, τμήματα του εις το νομικόν πρόσωπον της σχολής παραχωρηθέντος παρά του Δημοσίου γηπέδου, μετά των υπ’ αυτού υπό της σχολής ανεγερθέντων ή ανεγερθησομένων κτισμάτων, κειμένων εν τη θέσει «Δύο Βουνά» παρά τον συνοικισμόν της κοινότητος Νέων Σφαγείων Αττικής. Σελ. 508 